Si Angela Merkel

Si Angela Dorothea Merkel (;  née Kasner; namundag kan ika- 17 kan Hulyo taong 1954) sarong Aleman na retiradong pulitiko na nagsirbe bilang Kanselor kan Alemanya poon 2005 hasta 2021. Siya sana an babae na nagkapot kan nasabing opisina. Si Merkel dati nagserbi bilang Lider kan Oposisyon poon 2002 sagkod 2005 asin bilang Lider kan Christian Democratic Union (CDU) poon 2000 sagkod 2018.  Durante kan saiyang pagka-kanselor, si Merkel perming inaapod na de facto na lider kan Unyon Europeo (EU) asin an pinakamakapangyarihan na babae sa kinaban. Poon kan mga 2016 na eleksyon presidensyal kan Estados Unidos, siya parati na ilinaladawan bilang an lider kan talingkas na kinaban . 

Si Merkel namundag sa Hamburg sa Solnopan na Alemania. An saiyang pamilya nagbalyo sa Sirangan na Alemania kan siya omboy pa. Si Merkel nakakua nin diplomas bilang doktor sa quantum chemistry kan 1986 asin nagtrabaho bilang sarong siyentipiko sa pagsiyasat sagkod 1989. Dangan naglaog siya sa politika pagkatapos kan mga Rebolusyon kan 1989, na nagserbing deputadong tagapagtaram para sa pinakaenot na demokratikong elihidong gobyerno kan Sirangan na Alemania na pinangenotan ni Lothar de Maizière. Kasunod kan pagsararo giraray kan Alemania kan 1990, si Merkel naelihir sa Bundestag para sa estado nin Mecklenburg-Vorpommern. Bilang protégé ni chancellor Helmut Kohl, si Merkel ninombrahan bilang Ministro para sa mga Kababaihan asin mga Hobenes kan 1991, na kan huri nagin Ministro para sa Kapalibutan, Pagpreserbar kan Kalikasan asin Kaligtasan sa Nukleyar kan 1994. Pagkatapos na madaog an CDU sa 1998 na eleksyon pederal, si Merkel naelihir na heneral na sekretaryo kan partido. Dangan siya an nagin pinakaenot na babaeng lider kan partido, asin man pinakenot na babaeng lider kan Oposisyon, pakaagi nin duwang taon.